Vitani

**Vitani** on naarasleijona elokuvassa Leijonakuningas 2 - Jylhäkallion ylpeys. Hän on Ziran tytär sekä Kovun ja Nukan sisko.

## Ulkonäkö

Vitanilla on sama, hoikka ruumiinmuoto kuin emollaan Ziralla ja muilla Ulkolaisten lauman naarailla. Poiketen muista Leijonakuninkaan hahmoista, jotka esiintyvät elokuvissa myös pentuina, Vitani on pentunakin hoikka, toisin kuin muut pennut, joilla on pyöreä vatsa.

Sekä pentuna että aikuisena Vitanin tunnusomaisimmat piirteet ovat hänen liilaan taittuvat, melkein sinivioletit silmänsä ja poikamainen "otsatukka", joka on ainoa laatuaan kaanoneiden naarashahmojen joukossa. Silmien ympärillä on tummat läiskät, kuten Scarilla. Vitanin päänmuoto on sirompi, pidempi ja terävämpi kuin "jylhäläisillä" (Kiara, Nala jne.), mutta hänen päänmuotonsa ei ole yhtä kuonon hallitsema kuin Ziralla. Hänen nenänsä on samanmuotoinen kuin Ziralla, Kovulla, Scarilla ja Nukalla, mutta väriltään se on vaaleanpunainen, ei musta. Kuten Ziralla ja Scarilla, myös Vitanin kynnet on kuvattu jatkuvasti ulos työnnettyiksi, luultavasti hänen aggressiivisen luonteensa korostamiseksi.

Kaikista Leijonakuninkaan hahmoista Vitanin pentu- ja aikuisdesignit eroavat eniten toisistaan. Pentuna Vitanin poskissa on samanlainen, "kolmiomaisen" muodon antama pitkä turkki kuin Ziralla ja pentuna häneltä puuttuvat myös tummat korvanreunat. Aikuisella Vitanilla on kuitenkin pyöreät, ei-kulmikkaat posket, joissa on kuitenkin rähjäisen näköistä pidempää karvaa. Aikuis-Vitanille ovat myöskin ilmestyneet pistekuviot kuonoon (kuvaavat luultavasti viiksikarvojen tyviä, joskaan naaraana itse viiksiä ei elokuvien tyylin mukaisesti ole Vitanille piirretty) ja hänen kulmakarvansa ovat tuuheat ja rähjäiset. Korvien reunat ovat tummanruskeat. Aikuisella Vitanilla on myös leuan takaosassa aina taaksepäin osoittava pieni karvatupsu.

Vitani on väriltään vaalein "Ulkolaisten" laumassa, jopa vaaleampi kuin Zira. Auringonlaskun punakassa valossa Vitani on kuvattu jopa kirkkaan oranssinkeltaiseksi (kohtaus, jossa hän on vielä pentu), kirkkaassa päivänvalossa hailakan likaisenkeltaiseksi (tulipalonsytytyskohtaus), iltapäivän valossa hieman persikanoranssiin taittuvaksi versioksi edellisestä (Simban takaa-ajokohtaus) ja yönaikaan tumman oranssinruskeaksi (vakoilukohtaus).

Vitanin väri vaihtelee elokuvan mittaan niin paljon, että siitä on vaikea saada kokonaiskuvaa, toisin kuin esimerkiksi Kiarasta, joka on helppo todeta murretuksi keltaisen sävyksi. Kuitenkin näyttäisi siltä, että Vitanin "puhtain", päivänvalossa ilmenevä väri on hailakan likaisenkeltainen, joka alkaa päivän pimetessä näyttää yhä oranssihtavammalle ja auringonlaskussa kirkkaan oranssinkeltaiselle.

Elokuvan aikana animaattorit unohtelevat yksityiskohtia Vitanin ulkonäöstä useaan otteeseen. Aikuisen Vitanin tummat korvanreunukset ovat värittämättä useissa kohtauksissa, vaikka niiden rajat on piirretty, yhdessä kohtauksessa hänen silmänsä on siniliilojen sijaan väritetty punaruskeiksi, toisessa nenänsä mustaksi ja niin edelleen. Vitanin ulkonäkö on muistettu kokonaan oikein kaikkine yksityiskohtineen ainakin kohtauksessa, jossa hän vakoili Simbaa ja Kovua, kuin myös kohtauksessa, jossa hän ja muut "Ulkolaiset" takaa-ajoivat Simbaa.

## Luonteenpiirteet

Vitani on sekä pentuna että aikuisena eräänlainen "kovanaama", karun ympäristönsä kasvatti, sekä sääntöjä noudattava ja lojaali omilleen. Vitani vaikuttaa aggressiiviselta ja seuraakin aluksi Ziran väkivaltaista suunnitelmaa uskollisesti, mutta kun saa mahdollisuuden valita rauhan sodan sijaan, hän valitsee rauhan ja kääntyy jopa omaa äitiään vastaan. Lojaaliudestaan huolimatta Vitanilla on siis myös taito tehdä omia päätöksiä ja arvostelukyky. Vitani vaikuttaa alkuun häijyltä, mutta valintojensa perusteella hän välittää enemmän perheestään kuin kostosta, toisin kuin äitinsä Zira, joka uhkasi jopa tappaa tyttärensä tämän käännyttyä häntä vastaan. Vitani seurasi alkuun äitinsä suunnitelmaa, koska uskoi, että hänen perheensä saisi paremman elämän sen ansiosta, mutta kun hänelle tarjoutui rauhanomainen vaihtoehto päästä elämään Jylhämaassa, hän oli laumastaan ensimmäinen, joka valitsi tämän vaihtoehdon.

## Kuvia

Vitani pentuna.Vitani aikuisena Nukan kanssa.VitaniVitani hyökkäämässä.Vitani.Vitani pettää ZiranVitani Leijonakaartissa.Vitani Leijonakaartissa.
## Trivia

* Vitanin nimi oli alunperin Shetani, mutta se muutettiin koska nimi tarkoittaa swahilin kielessä paholaista.
* Vitanin on ilmoitettu esiintyvän tulevaisuudessa myös The Lion Guard -animaatiosarjassa yhdessä veljiensä Kovun ja Nukan kanssa.

## Perhe ja suku

**Äiti:**

Zira
**Veljet:**

Nuka
Kovu